title: Директива за изпълнение (ЕС) 2018/100 на Комисията от 22 януари 2018 година за изменение на директиви 2003/90/ЕО и 2003/91/ЕО за установяване на мерки за прилагане съответно на член 7 от Директива 2002/53/ЕО на Съвета и на член 7 от Директива 2002/55/ЕО на Съвета, по отношение на минимално изискваните характеристики, които следва да бъдат обхванати от изследването, и на минималните условия за изследване на някои сортове земеделски растителни видове и зеленчукови видове (Текст от значение за ЕИП. )

text:
               23.1.2018

               BG

               Официален вестник на Европейския съюз

               L 17/34

         ДИРЕКТИВА ЗА ИЗПЪЛНЕНИЕ (ЕС) 2018/100 НА КОМИСИЯТА
   от 22 януари 2018 година
   за изменение на директиви 2003/90/ЕО и 2003/91/ЕО за установяване на мерки за прилагане съответно на член 7 от Директива 2002/53/ЕО на Съвета и на член 7 от Директива 2002/55/ЕО на Съвета, по отношение на минимално изискваните характеристики, които следва да бъдат обхванати от изследването, и на минималните условия за изследване на някои сортове земеделски растителни видове и зеленчукови видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 7, параграф 2, букви а) и б) от нея,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (2), и по-специално член 7, параграф 2, букви а) и б) от нея,
   като има предвид, че:

               (1)

               Директиви 2003/90/ЕО (3) и 2003/91/ЕО (4) на Комисията бяха приети, за да се гарантира, че сортовете, които държавите членки включват в националните си каталози, съответстват на протоколите, установени от Службата на Общността за сортовете растения (CPVO), по отношение на минимално изискваните характеристики, които следва да бъдат обхванати от изследването на различните видове, и минималните условия за изследване на сортовете, доколкото подобни протоколи са били установени. В посочените директиви се предвижда, че за видовете, които не попадат в обхвата на протоколите на CPVO, се прилагат насоките на Международния съюз за закрила на новите сортове растения (UPOV).

               (2)

               След последното изменение на директиви 2003/90/ЕО и 2003/91/ЕО, направено с Директива за изпълнение (ЕС) 2016/1914 на Комисията (5), CPVO и UPOV изготвиха допълнителни протоколи и насоки, а също така актуализираха съществуващите.

               (3)

               Поради това директиви 2003/90/ЕО и 2003/91/ЕО следва да бъдат съответно изменени.

               (4)

               Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩАТА ДИРЕКТИВА:
   Член 1
   Приложения I и II към Директива 2003/90/ЕО се заменят с текста, фигуриращ в част А от приложението към настоящата директива.
   Член 2
   Приложенията към Директива 2003/91/ЕО се заменят с текста, фигуриращ в част Б от приложението към настоящата директива.
   Член 3
   За изследвания, започнали преди 1 септември 2018 г., държавите членки могат да прилагат директиви 2003/90/ЕО и 2003/91/ЕО в приложимата редакция преди изменението им с настоящата директива.
   Член 4
   Държавите членки приемат и публикуват най-късно до 31 август 2018 г. законовите, подзаконовите и административните разпоредби, необходими за привеждане в съответствие с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 септември 2018 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   Член 5
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 6
   Адресати на настоящата директива са държавите членки.

      Съставено в Брюксел на 22 януари 2018 година.

            За Комисията

            Председател

         Jean-Claude JUNCKER

      (1)  ОВ L 193, 20.7.2002 г., стр. 1.

      (2)  ОВ L 193, 20.7.2002 г., стр. 33.

      (3)  Директива 2003/90/ЕО на Комисията от 6 октомври 2003 г. относно установяването на мерки за прилагане на член 7 от Директива 2002/53/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове земеделски растителни видове (ОВ L 254, 8.10.2003 г., стр. 7).

      (4)  Директива 2003/91/ЕО на Комисията от 6 октомври 2003 г. относно установяването на мерки за прилагане на член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видове (ОВ L 254, 8.10.2003 г., стр. 11).

      (5)  Директива за изпълнение (ЕС) 2016/1914 на Комисията от 31 октомври 2016 г. за изменение на директиви 2003/90/ЕО и 2003/91/ЕО за установяване на мерки за прилагане на член 7 от Директива 2002/53/ЕО на Съвета и член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и на минималните условия за изследване на някои сортове земеделски растителни видове и зеленчукови видове (ОВ L 296, 1.11.2016 г., стр. 7).

      ПРИЛОЖЕНИЕ

         ЧАСТ A

      „
            ПРИЛОЖЕНИЕ I

               Списък на видовете, посочени в член 1, параграф 2, буква а), които трябва да отговарят на техническите протоколи на CPVO
                (1)

                        Научно наименование

                        Общоприето наименование

                        Протокол на CPVO

                           Festuca arundinacea Schreb.

                        Тръстиковидна власатка

                        Протокол TP 39/1 от 1.10.2015 г.

                           Festuca filiformis Pourr.

                        Финолистна власатка

                        Протокол TP 67/1 от 23.6.2011 г.

                           Festuca ovina L.

                        Овча власатка

                        Протокол TP 67/1 от 23.6.2011 г.

                           Festuca pratensis Huds.

                        Ливадна власатка

                        Протокол TP 39/1 от 1.10.2015 г.

                           Festuca rubra L.

                        Червена власатка

                        Протокол TP 67/1 от 23.6.2011 г.

                           Festuca trachyphylla (Hack.) Krajina

                        Твърдолистна власатка

                        Протокол TP 67/1 от 23.6.2011 г.

                           Lolium multiflorum Lam.

                        Многооткосен (италиански) райграс

                        Протокол TP 4/1 от 23.6.2011 г.

                           Lolium perenne L.

                        Многогодишен райграс

                        Протокол TP 4/1 от 23.6.2011 г.

                           Lolium × hybridum Hausskn.

                        Хибриден райграс

                        Протокол TP 4/1 от 23.6.2011 г.

                           Pisum sativum L.

                        Фуражен грах

                        Протокол TP 7/2 rev. 2 от 15.3.2017 г.

                           Poa pratensis L.

                        Ливадна ливадина

                        Протокол TP 33/1 от 15.3.2017 г.

                           Vicia sativa L.

                        Обикновен фий

                        Протокол TP 32/1 от 19.4.2016 г.

                           Brassica napus L. var. napobrassica (L.) Rchb.

                        Брюква

                        Протокол TP 89/1 от 11.3.2015 г.

                           Raphanus sativus L. var. oleiformis Pers.

                        Фуражна ряпа

                        Протокол TP 178/1 от 15.3.2017 г.

                           Brassica napus L.

                        Рапица

                        Протокол TP 36/2 от 16.11.2011 г.

                           Cannabis sativa L.

                        Коноп

                        Протокол TP 276/1 от 28.11.2012 г.

                           Glycine max (L.) Merr.

                        Соя

                        Протокол TP 80/1 от 15.3.2017 г.

                           Gossypium spp.

                        Памук

                        Протокол TP 88/1 от 19.4.2016 г.

                           Helianthus annuus L.

                        Слънчоглед

                        Протокол TP 81/1 от 31.10.2002 г.

                           Linum usitatissimum L.

                        Лен

                        Протокол TP 57/2 от 19.3.2014 г.

                           Sinapis alba L.

                        Бял синап

                        Протокол TP 179/1 от 15.3.2017 г.

                           Avena nuda L.

                        Голозърнест овес

                        Протокол TP 20/2 от 1.10.2015 г.

                           Avena sativa L. (включва A. byzantina K. Koch)

                        Овес, червен овес

                        Протокол TP 20/2 от 1.10.2015 г.

                           Hordeum vulgare L.

                        Ечемик

                        Протокол TP 19/4 от 1.10.2015 г.

                           Oryza sativa L.

                        Ориз

                        Протокол TP 16/3 от 1.10.2015 г.

                           Secale cereale L.

                        Ръж

                        Протокол TP 58/1 от 31.10.2002 г.

                           xTriticosecale Wittm. ex A. Camus

                        Тритикале — хибриди, получени от кръстосване на видове от рода Triticum и видове от рода Secale

                        Протокол TP 121/2 rev. 1 от 16.2.2011 г.

                           Triticum aestivum L.

                        Обикновена пшеница

                        Протокол ТР 3/4 rev. 2 от 16.2.2011 г.

                           Triticum durum Desf.

                        Твърда пшеница

                        Протокол TP 120/3 от 19.3.2014 г.

                           Zea mays L.

                        Царевица

                        Протокол TP 2/3 от 11.3.2010 г.

                           Solanum tuberosum L.

                        Картофи

                        Протокол TP 23/3 от 15.3.2017 г.

            ПРИЛОЖЕНИЕ II

               Списък на видовете, посочени в член 1, параграф 2, буква б), които трябва да отговарят на насоките за изследване на UPOV
                (2)

                        Научно наименование

                        Общоприето наименование

                        Насока на UPOV

                           Beta vulgaris L.

                        Кръмно цвекло

                        Насока TG/150/3 от 4.11.1994 г.

                           Agrostis canina L.

                        Кучешка полевица

                        Насока TG/30/6 от 12.10.1990 г.

                           Agrostis gigantea Roth.

                        Гигантска полевица

                        Насока TG/30/6 от 12.10.1990 г.

                           Agrostis stolonifera L.

                        Издънкова полевица

                        Насока TG/30/6 от 12.10.1990 г.

                           Agrostis capillaris L.

                        Обикновена полевица

                        Насока TG/30/6 от 12.10.1990 г.

                           Bromus catharticus Vahl

                        Слабителна овсига

                        Насока TG/180/3 от 4.4.2001 г.

                           Bromus sitchensis Trin.

                        Овсига

                        Насока TG/180/3 от 4.4.2001 г.

                           Dactylis glomerata L.

                        Ежова главица

                        Насока TG/31/8 от 17.4.2002 г.

                           xFestulolium Asch. et Graebn.

                        Хибриди, получени от кръстосване на вид от рода Festuca с вид от рода Lolium

                        Насока TG/243/1 от 9.4.2008 г.

                           Phleum nodosum L.

                        Тимотейка

                        Насока TG/34/6 от 7.11.1984 г.

                           Phleum pratense L.

                        Ливадна тимотейка

                        Насока TG/34/6 от 7.11.1984 г.

                           Lotus corniculatus L.

                        Звездан

                        Насока TG 193/1 от 9.4.2008 г.

                           Lupinus albus L.

                        Бяла лупина

                        Насока TG/66/4 от 31.3.2004 г.

                           Lupinus angustifolius L.

                        Теснолистна лупина

                        Насока TG/66/4 от 31.3.2004 г.

                           Lupinus luteus L.

                        Жълта лупина

                        Насока TG/66/4 от 31.3.2004 г.

                           Medicago doliata Carmign.

                        Стройностъблена люцерна

                        Насока TG 228/1 от 5.4.2006 г.

                           Medicago italica (Mill.) Fiori

                        Италианска люцерна

                        Насока TG 228/1 от 5.4.2006 г.

                           Medicago littoralis Rohde ex Loisel.

                        Крайбрежна люцерна

                        Насока TG 228/1 от 5.4.2006 г.

                           Medicago lupulina L.

                        Хмелна люцерна

                        Насока TG 228/1 от 5.4.2006 г.

                           Medicago murex Willd.

                        Кръглоплодна люцерна

                        Насока TG 228/1 от 5.4.2006 г.

                           Medicago polymorpha L.

                        Изменчива люцерна

                        Насока TG 228/1 от 5.4.2006 г.

                           Medicago rugosa Desr.

                        Набръчкана люцерна

                        Насока TG 228/1 от 5.4.2006 г.

                           Medicago sativa L.

                        Обикновена люцерна

                        Насока TG/6/5 от 6.4.2005 г.

                           Medicago scutellata (L.) Mill.

                        Щитовидна люцерна

                        Насока TG 228/1 от 5.4.2006 г.

                           Medicago truncatula Gaertn.

                        Отсеченолистна люцерна

                        Насока TG 228/1 от 5.4.2006 г.

                           Medicago × varia T. Martyn

                        Хибридна люцерна

                        Насока TG/6/5 от 6.4.2005 г.

                           Trifolium pratense L.

                        Червена детелина

                        Насока TG/5/7 от 4.4.2001 г.

                           Trifolium repens L.

                        Бяла детелина

                        Насока TG/38/7 от 9.4.2003 г.

                           Vicia faba L.

                        Бакла

                        Насока TG/8/6 от 17.4.2002 г.

                           Arachis hypogaea L.

                        Фъстъци

                        Насока TG/93/4 от 9.4.2014 г.

                           Brassica rapa L. var. silvestris (Lam.) Briggs

                        Репица

                        Насока TG/185/3 от 17.4.2002 г.

                           Carthamus tinctorius L.

                        Сафлор

                        Насока TG/134/3 от 12.10.1990 г.

                           Papaver somniferum L.

                        Мак

                        Насока TG/166/4 от 9.4.2014 г.

                           Sorghum bicolor (L.) Moench

                        Сорго

                        Насока TG/122/4 от 25.3.2015 г.

                           Sorghum sudanense (Piper) Stapf.

                        Суданка

                        Насока TG 122/4 от 25.3.2015 г.

                           Sorghum bicolor (L.) Moench × Sorghum sudanense (Piper) Stapf

                        Хибриди, получени от кръстосване на Sorghum bicolor и Sorghum sudanense

                        Насока TG 122/4 от 25.3.2015 г.

                  “

         ЧАСТ Б

      „
            ПРИЛОЖЕНИЕ I

               Списък на видовете, посочени в член 1, параграф 2, буква а), които трябва да отговарят на протоколите за изследвания на CPVO
                (3)

                        Научно наименование

                        Общоприето наименование

                        Протокол на CPVO

                           Allium cepa L. (лукова група)

                        Лук и шалот

                        Протокол TP 46/2 от 1.4.2009 г.

                           Allium cepa L. (сборна група)

                        Шалот

                        Протокол TP 46/2 от 1.4.2009 г.

                           Allium fistulosum L.

                        Лук батун

                        Протокол TP 161/1 от 11.3.2010 г.

                           Allium porrum L.

                        Праз

                        Протокол TP 85/2 от 1.4.2009 г.

                           Allium sativum L.

                        Чесън

                        Протокол TP 162/1 от 25.3.2004 г.

                           Allium schoenoprasum L.

                        Лук резанец

                        Протокол TP 198/2 от 11.3.2015 г.

                           Apium graveolens L.

                        Листна и дръжкова целина

                        Протокол TP 82/1 от 13.3.2008 г.

                           Apium graveolens L.

                        Кореновидна целина

                        Протокол TP 74/1 от 13.3.2008 г.

                           Asparagus officinalis L.

                        Аспержи

                        Протокол TP 130/2 от 16.2.2011 г.

                           Beta vulgaris L.

                        Салатно цвекло, включително „Челтнъм“

                        Протокол TP 60/1 от 1.4.2009 г.

                           Beta vulgaris L.

                        Листно цвекло или манголд

                        Протокол TP 106/1 от 11.3.2015 г.

                           Brassica oleracea L.

                        Листно зеле

                        Протокол TP 90/1 от 16.2.2011 г.

                           Brassica oleracea L.

                        Цветно зеле (карфиол)

                        Протокол TP 45/2 rev. от 15.3.2017 г.

                           Brassica oleracea L.

                        Броколи или „Калабрезе“

                        Протокол TP 151/2 rev. от 15.3.2017 г.

                           Brassica oleracea L.

                        Брюкселско зеле

                        Протокол TP 54/2 rev. от 15.3.2017 г.

                           Brassica oleracea L.

                        Алабаш

                        Протокол TP 65/1 rev. от 15.3.2017 г.

                           Brassica oleracea L.

                        Савойско зеле, бяло главесто зеле и червено главесто зеле

                        Протокол TP 48/3 rev. от 15.3.2017 г.

                           Brassica rapa L.

                        Китайско зеле

                        Протокол TP 105/1 от 13.3.2008 г.

                           Capsicum annuum L.

                        Пипер или лют пипер

                        Протокол TP 76/2 rev. от 15.3.2017 г.

                           Cichorium endivia L.

                        Къдраволистна и обикновена ендивия

                        Протокол TP 118/3 от 19.3.2014 г.

                           Cichorium intybus L.

                        Индустриална цикория

                        Протокол TP 172/2 от 1.12.2005 г.

                           Cichorium intybus L.

                        Обикновена цикория

                        Протокол TP 173/1 от 25.3.2004 г.

                           Citrullus lanatus (Thunb.) Matsum. et Nakai

                        Дини

                        Протокол TP 142/2 от 19.3.2014 г.

                           Cucumis melo L.

                        Пъпеши

                        Протокол TP 104/2 от 21.3.2007 г.

                           Cucumis sativus L.

                        Краставици и корнишони

                        Протокол TP 61/2 от 13.3.2008 г.

                           Cucurbita maxima Duchesne

                        Тиква обикновена

                        Протокол TP 155/1 от 11.3.2015 г.

                           Cucurbita pepo L.

                        Тиквички или тикви

                        Протокол TP 119/1 rev. от 19.3.2014 г.

                           Cynara cardunculus L.

                        Артишок и кардун

                        Протокол TP 184/2 от 27.2.2013 г.

                           Daucus carota L.

                        Моркови и фуражни моркови

                        Протокол TP 49/3 от 13.3.2008 г.

                           Foeniculum vulgare Mill.

                        Резене

                        Протокол TP 183/1 от 25.3.2004 г.

                           Lactuca sativa L.

                        Салата

                        Протокол TP 13/5 rev. 2 от 15.3.2017 г.

                           Solanum lycopersicum L.

                        Домати

                        Протокол TP 44/4 rev. 2 от 19.4.2016 г.

                           Petroselinum crispum (Mill.) Nyman ex A. W. Hill

                        Магданоз

                        Протокол TP 136/1 от 21.3.2007 г.

                           Phaseolus coccineus L.

                        Многоцветен фасул

                        Протокол TP 9/1 от 21.3.2007 г.

                           Phaseolus vulgaris L.

                        Фасул пешак и фасул вейков

                        Протокол TP 12/4 от 27.2.2013 г.

                           Pisum sativum L. (partim)

                        Грах набръчкан, грах кръглозърнест и грах захарен

                        Протокол TP 7/2 rev. 2 от 15.3.2017 г.

                           Raphanus sativus L.

                        Репички и черна ряпа

                        Протокол TP 64/2 rev. от 11.3.2015 г.

                           Rheum rhabarbarum L

                        Ревен

                        Протокол TP 62/1 от 19.4.2016 г.

                           Scorzonera hispanica L.

                        Черен корен

                        Протокол TP 116/1 от 11.3.2015 г.

                           Solanum melongena L.

                        Патладжан

                        Протокол TP 117/1 от 13.3.2008 г.

                           Spinacia oleracea L.

                        Спанак

                        Протокол TP 55/5 rev. 2 от 15.3.2017 г.

                           Valerianella locusta (L.) Laterr.

                        Полска салата

                        Протокол TP 75/2 от 21.3.2007 г.

                           Vicia faba L. (partim)

                        Бакла

                        Протокол TP Broadbean/1 от 25.3.2004 г.

                           Zea mays L. (partim)

                        Захарна царевица и пуклива царевица

                        Протокол TP 2/3 от 11.3.2010 г.

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Подложки домати

                        Протокол TP 294/1 rev. 2 от 15.3.2017 г.

                           Cucurbita maxima × Cucurbita moschata

                        Междувидови хибриди от Cucurbita maxima Duch. × Cucurbita moschata Duch. за използване като подложки

                        Протокол TP 311/1 от 15.3.2017 г.

            ПРИЛОЖЕНИЕ II

               Списък на видовете, посочени в член 1, параграф 2, буква б), които трябва да отговарят на насоките за изследване на UPOV
                (4)

                        Научно наименование

                        Общоприето наименование

                        Насока на UPOV

                           Brassica rapa L.

                        Турнепс

                        Насока TG/37/10 от 4.4.2001 г.

                           Cichorium intybus L.

                        Широколистна цикория или италианска цикория

                        Насока TG 154/4 от 5.4.2017 г.

                  “

         (1)  Текстът на тези протоколи може да бъде намерен на уебсайта на CPVO (www.cpvo.europa.eu).

         (2)  Текстът на тези насоки може да бъде намерен на уебсайта на UPOV (www.upov.int).

         (3)  Текстът на тези протоколи може да бъде намерен на уебсайта на CPVO (www.cpvo.europa.eu).

         (4)  Текстът на тези насоки може да бъде намерен на уебсайта на UPOV (www.upov.int).


title: Делегирана директива (ЕС) 2018/739 на Комисията от 1 март 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като легиращ елемент за стомана (Текст от значение за ЕИП. )

text:
               18.5.2018

               BG

               Официален вестник на Европейския съюз

               L 123/103

         ДЕЛЕГИРАНА ДИРЕКТИВА (ЕС) 2018/739 НА КОМИСИЯТА
   от 1 март 2018 година
   за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като легиращ елемент за стомана
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               Съгласно Директива 2011/65/ЕС държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               (2)

               Съгласно точка 6, буква а) от приложение III към Директива 2011/65/ЕС използването на олово като легиращ елемент за инструментална стомана и в поцинкована стомана с тегловно съдържание на олово до 0,35 % се освобождава от ограничението за употреба до 21 юли 2016 г. Комисията получи заявление за подновяване на освобождаването за категориите 1 — 7 и 10 преди 21 януари 2015 г. в съответствие с член 5, параграф 5 от Директива 2011/65/ЕС.

               (3)

               Оловото се добавя към стоманата като подобрител на обработваемостта чрез рязане за промишленото производство. То притежава смазващ ефект, който улеснява дълбокото пробиване и високоскоростните операции. Поцинковането е процес на полагане на защитно цинково покритие върху стоманата за предотвратяване на корозия.

               (4)

               Въпреки че за някои специфични приложения има безоловна стомана, замяната в останалите приложения понастоящем е научно и технически неосъществима. Допълнително стесняване на обхвата на освобождаването се оказа понастоящем неосъществимо поради голямата сложност на веригата на доставка.

               (5)

               При поцинкованите стомани оловото все още е необходимо само в партидно горещо поцинкованата стомана при по-ниска концентрация вследствие на напредъка в технологиите.

               (6)

               Тъй като за съответните приложения от категории 1 — 7 и 10 понастоящем няма достатъчно надеждни алтернативи, нито вероятност такива алтернативи да бъдат пуснати на пазара в близко бъдеще, и тъй като при горещо поцинкованата стомана съдържанието на олово се дължи на онечиствания от рециклиран цинк, за двете приложения е оправдан срок на действие на освобождаването до 21 юли 2021 г., като по-кратък срок може да доведе до ненужна административна тежест за промишлеността. За категориите, различни от категории 1 — 7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               (7)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 30 юни 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 юли 2019 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 1 март 2018 година.

            За Комисията

            Председател

         Jean-Claude JUNCKER

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС точка 6, буква а) се заменя със следното:

                     „6, а)

                     Олово като легиращ елемент за инструментална стомана и в поцинкована стомана с тегловно съдържание на олово до 0,35 %

                     Изтича на:

                                 —

                                 21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление,

                                 —

                                 21 юли 2023 г. за категория 8 — медицински изделия за инвитро диагностика,

                                 —

                                 21 юли 2024 г. за категория 9 — промишлени прибори за контрол и управление, и за категория 11.

                     6, а) - I

                     Олово като легиращ елемент за инструментална стомана с тегловно съдържание на олово до 0,35 % и в елементи от партидно горещо поцинкована стомана с тегловно съдържание на олово до 0,2 %

                     Изтича на 21 юли 2021 г. за категории 1 — 7 и 10.“


title: Директива за изпълнение (ЕС) 2018/484 на Комисията от 21 март 2018 година за изменение на Директива 93/49/ЕИО по отношение на изискванията, които трябва да са изпълнени за посадъчния материал на някои родове и видове Palmae във връзка с Rhynchophorus ferrugineus (Olivier)

text:
               23.3.2018

               BG

               Официален вестник на Европейския съюз

               L 81/10

         ДИРЕКТИВА ЗА ИЗПЪЛНЕНИЕ (ЕС) 2018/484 НА КОМИСИЯТА
   от 21 март 2018 година
   за изменение на Директива 93/49/ЕИО по отношение на изискванията, които трябва да са изпълнени за посадъчния материал на някои родове и видове Palmae във връзка с Rhynchophorus ferrugineus (Olivier)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/56/ЕО на Съвета от 20 юли 1998 г. относно търговията с посадъчен материал на декоративни растения (1), и по-специално член 5, параграф 5 от нея,
   като има предвид, че:

               (1)

               В по-голямата част от застрашените територии на Съюза бе установено наличие на Rhynchophorus ferrugineus (Olivier) и бе направено заключението, че понастоящем този вредител се среща на значителна част от територията на Съюза. Поради това Решение 2007/365/ЕО на Комисията (2) относно спешни мерки с цел предотвратяване на въвеждането и разпространението в Общността на Rhynchophorus ferrugineus (Olivier) бе отменено с Решение за изпълнение (ЕС) 2018/490 на Комисията (3).

               (2)

                  Rhynchophorus ferrugineus (Olivier) причинява сериозни щети на растенията от видовете гостоприемници от семейство Palmae, с изключение на растенията с диаметър на стъблото при основата под 5 cm.

               (3)

               Тези растения са разпространени в много части на Съюза, където са засадени в големи количества с декоративна цел и имат висока екологична и икономическа значимост.

               (4)

               Поради това е целесъобразно да се определят специфични изисквания за гарантиране на качеството на посадъчния материал на определени родове и видове Palmae, които са най-широко разпространени на пазара на Съюза и са застрашени от заразяване с посочения вредител, в случай че тези изисквания не бъдат изпълнени. Въпросните изисквания следва да включват специфични условия на отглеждане и третиране на материала, както и условието той да е свободен от Rhynchophorus ferrugineus (Olivier).

               (5)

               Поради това Директива 93/49/ЕИО на Комисията (4) следва да бъде съответно изменена.

               (6)

               Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩАТА ДИРЕКТИВА:
   Член 1
   Изменение на Директива 93/49/ЕИО на Комисията
   Директива 93/49/ЕИО на Комисията се изменя, както следва:

               1)

               Добавя се следният член 3а:
               „Член 3а
               По отношение на посадъчния материал на растенията от семейство Palmae от родовете и видовете, посочени в приложението, с диаметър на стъблото при основата над 5 cm, следва да е изпълнено едно от следните изисквания:

                           а)

                           през целия си жизнен цикъл да е отглеждан в област, определена като свободна от Rhynchophorus ferrugineus (Olivier) от отговорния официален орган в съответствие с приложимите международни стандарти за фитосанитарни мерки;

                           б)

                           през последните две години непосредствено преди пускането си на пазара да е отглеждан на място на територията на Съюза, което е физически напълно защитено срещу въвеждането Rhynchophorus ferrugineus (Olivier), или на място на територията на Съюза, в което е проведена съответна профилактика по отношение на този вредител. Най-малко веднъж на четири месеца по отношение на материала се провежда визуална инспекция, с цел да се потвърди, че той е свободен от Rhynchophorus ferrugineus (Olivier).

                     Настоящият член се прилага, без да се засягат правилата относно защитените зони, приети съгласно член 2, параграф 1, буква з) и член 5, параграф 3 от Директива 2000/29/ЕО.“

               2)

               Приложението се изменя в съответствие с приложението към настоящата директива.

         Член 2
   Транспониране
   1.   Държавите членки приемат и публикуват най-късно до 30 септември 2018 г. законовите, подзаконовите и административните разпоредби, необходими за привеждане в съответствие с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 октомври 2018 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Влизане в сила
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати
   Адресати на настоящата директива са държавите членки.

      Съставено в Брюксел на 21 март 2018 година.

            За Комисията

            Председател

         Jean-Claude JUNCKER

      (1)  ОВ L 226, 13.8.1998 г., стр. 16.

      (2)  Решение 2007/365/ЕО на Комисията от 25 май 2007 г. относно спешни мерки с цел предотвратяване на въвеждането и разпространението в Общността на Rhynchophorus ferrugineus (Olivier) (ОВ L 139, 31.5.2007 г., стр. 24).

      (3)  Решение за изпълнение (ЕС) 2018/490 на Комисията от 21 март 2018 година за отмяна на Решение 2007/365/ЕО на Комисията относно спешни мерки с цел предотвратяване на въвеждането и разпространението в Общността на Rhynchophorus ferrugineus (Olivier) (вж. страница 22 от настоящия брой на Официален вестник).

      (4)  Директива 93/49/ЕИО на Комисията от 23 юни 1993 година за установяване на таблица с условията, на които трябва да отговарят посадъчният материал за декоративни растения и декоративните растения съгласно Директива 91/682/ЕИО на Съвета (ОВ L 250, 7.10.1993 г., стр. 9).

      ПРИЛОЖЕНИЕ
      В таблицата от приложението след вписването „Narcissus L.“ се вмъква следното вписване:

                     Родове или видове

                     Специфични вредни организми и болести

                                 „—

                                       Palmae, по отношение на следните родове и видове

                                 —

                                    Areca catechu L.

                                 —

                                    Syagrus romanzoffiana (Cham.) Glassman

                                 —

                                    Arenga pinnata (Wurmb) Merr.

                                 —

                                    Bismarckia Hildebr. & H.Wendl.

                                 —

                                    Borassus flabellifer L.

                                 —

                                    Brahea armata S. Watson

                                 —

                                    Brahea edulis H.Wendl.

                                 —

                                    Butia capitata (Mart.) Becc.

                                 —

                                    Calamus merrillii Becc.

                                 —

                                    Caryota maxima Blume

                                 —

                                    Caryota cumingii Lodd. ex Mart.

                                 —

                                    Chamaerops humilis L.

                                 —

                                    Cocos nucifera L.

                                 —

                                    Corypha utan Lam.

                                 —

                                    Copernicia Mart.

                                 —

                                    Elaeis guineensis Jacq.

                                 —

                                    Howea forsteriana Becc.

                                 —

                                    Jubaea chilensis (Molina) Baill.

                                 —

                                    Livistona australis C. Martius

                                 —

                                    Livistona decora (W. Bull) Dowe

                                 —

                                    Livistona rotundifolia (Lam.) Mart.

                                 —

                                    Metroxylon sagu Rottb.

                                 —

                                    Roystonea regia (Kunth) O.F. Cook

                                 —

                                    Phoenix canariensis Chabaud

                                 —

                                    Phoenix dactylifera L.

                                 —

                                    Phoenix reclinata Jacq.

                                 —

                                    Phoenix roebelenii O'Brien

                                 —

                                    Phoenix sylvestris (L.) Roxb.

                                 —

                                    Phoenix theophrasti Greuter

                                 —

                                    Pritchardia Seem. & H.Wendl.

                                 —

                                    Ravenea rivularis Jum. & H.Perrier

                                 —

                                    Sabal
                                    palmetto (Walter) Lodd. ex Schult. & Schult.f.

                                 —

                                    Trachycarpus fortunei (Hook.) H. Wendl.

                                 —

                                    Washingtonia H. Wendl.

                        Насекоми, червеи и нематоди във всички стадии на тяхното развитие

                                 —

                                    Rhynchophorus ferrugineus (Olivier)“


title: Делегирана директива (ЕС) 2018/736 на Комисията от 27 февруари 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване за някои електрически и електронни компоненти, съдържащи олово в стъклен или керамичен материал (Текст от значение за ЕИП. )

text:
               18.5.2018

               BG

               Официален вестник на Европейския съюз

               L 123/94

         ДЕЛЕГИРАНА ДИРЕКТИВА (ЕС) 2018/736 НА КОМИСИЯТА
   от 27 февруари 2018 година
   за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване за някои електрически и електронни компоненти, съдържащи олово в стъклен или керамичен материал
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               Съгласно Директива 2011/65/ЕС държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               (2)

               Съгласно точка 7, буква в) - I от приложение III към Директива 2011/65/ЕС използването на олово в eлектрически и електронни компоненти, съдържащи олово в стъклен или керамичен диелектрик, различен от керамичния диелектрик на кондензатори (например пиезоелектрични елементи) или в химични съединения, представляващи стъклена или керамична матрица, се освобождава от ограничението за употреба до 21 юли 2016 г. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5, параграф 5 от Директива 2011/65/ЕС. Освен това през ноември 2014 г. Комисията получи заявление за ново освобождаване (заявление № 2015-1) за употреба на олово в тънкослойни електронни датчици като пироелектрични датчици или пиезоелектрични датчици, което е приложение, обхванато от точка 7, буква в) - I. По време на последвалите консултации със заинтересованите страни беше постигнато споразумение със заявителя да се направи оценка на заявлението за освобождаване № 2015-1 в по-широкия контекст на освобождаването по точка 7, буква в) - I.

               (3)

               В керамични материали оловото придава особени диелектрични, пиезоелектрични, пироелектрични, сегнетоелектрични, полупроводникови и магнитни свойства в широк диапазон от температури, напрежения или честоти. В стъклени материали оловото придава ключови свойства, като например понижаване на температурите на топене и размекване, подобряване на обработваемостта чрез рязане, химична стабилност и други. Оловосъдържащите стъкла могат да се използват в широк спектър от приложения, включително за изолация, защита, устойчивост, съединяване или херметично запечатване.

               (4)

               Понастоящем заместването или отстраняването на оловото в стъклени или керамични материали е все още практически невъзможно от научна или техническа гледна точка.

               (5)

               Тъй като за съответните приложения от категории 1—7 и 10 понастоящем няма достатъчно надеждни алтернативи, нито вероятност такива алтернативи да бъдат пуснати на пазара в близко бъдеще, е обосновано освобождаването да бъде подновено със срок на действие до 21 юли 2021 г., като несъществено разделяне на формулировката и по-кратък срок може да доведат до ненужна административна тежест. С цел да се избегне припокриване на обхватите на освобождаванията в приложение III към Директива 2011/65/ЕС, в предложената формулировка се изяснява, че приложенията, обхванати от освобождаване 34, се изключват от освобождаването по точка 7, буква в) - I. За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               (6)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 30 юни 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 юли 2019 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 27 февруари 2018 година.

            За Комисията

            Председател

         Jean-Claude JUNCKER

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС точка 7, буква в) - I се заменя със следното:

                     „7, в) - I

                     Електрически и електронни компоненти, съдържащи олово в стъклен или керамичен диелектрик, различен от керамичния диелектрик на кондензатори (например пиезоелектрични елементи) или в химични съединения, представляващи стъклена или керамична матрица

                     Прилага се за категории 1—7 и 10 (с изключение на приложения, обхванати от точка 34) и изтича на 21 юли 2021 г.
                     За категории 8 и 9, различни от медицински изделия за инвитро диагностика и промишлени прибори за контрол и управление, изтича на 21 юли 2021 г.
                     За категория 8 — медицински изделия за инвитро диагностика, изтича на 21 юли 2023 г.
                     За категория 9 — промишлени прибори за контрол и управление, и за категория 11 изтича на 21 юли 2024 г.“


title: Делегирана директива (ЕС) 2018/737 на Комисията от 27 февруари 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица (Текст от значение за ЕИП. )

text:
               18.5.2018

               BG

               Официален вестник на Европейския съюз

               L 123/97

         ДЕЛЕГИРАНА ДИРЕКТИВА (ЕС) 2018/737 НА КОМИСИЯТА
   от 27 февруари 2018 година
   за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               Съгласно Директива 2011/65/ЕС държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               (2)

               Съгласно точка 24 от приложение III към Директива 2011/65/ЕС до 21 юли 2016 г. се разрешава използването на олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5, параграф 5 от Директива 2011/65/ЕС.

               (3)

               Дисковите кондензатори и кондензаторите на основата на планарна матрица са производни на многослойните керамични кондензатори. Това са специализирани кондензатори, използвани във филтри за електромагнитни смущения и съединители с филтри за приложения от висок клас, когато премахването на електрически смущения е от решаващо значение. Типични приложения за модули, включващи тези елементи, са професионално звукотехническо оборудване, морско наблюдение и системи за видеонаблюдение.

               (4)

               Съдържащите олово припои, които се използват в дискови кондензатори и кондензатори на основата на планарна матрица, осигуряват комбинация от подходяща температура на топене и пластичност. Пластичността на този припой избягва пропукване на керамичния слой по време на запояване и след него, дължащо се на термично несъответствие между керамичния кондензатор и медния извод.

               (5)

               Понастоящем замяната на оловото е практически неосъществима от научна и техническа гледна точка.

               (6)

               Тъй като за съответните приложения от категории 1—7 и 10 няма достатъчно надеждни алтернативи, нито вероятност такива алтернативи да бъдат пуснати на пазара в близко бъдеще, срокът на действие до 21 юли 2021 г. е обоснован. За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               (7)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 30 юни 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 юли 2019 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 27 февруари 2018 година.

            За Комисията

            Председател

         Jean-Claude JUNCKER

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС точка 24 се заменя със следното:

                     „24

                     Олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица

                     Изтича на:

                                 —

                                 21 юли 2021 г. за категории 1—7 и 10;

                                 —

                                 21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                                 —

                                 21 юли 2023 г. за категория 8 — медицински изделия за инвитро диагностика;

                                 —

                                 21 юли 2024 г. за категория 9 — промишлени прибори за контрол и управление, и за категория 11.“


title: Делегирана директива (ЕС) 2018/738 на Комисията от 27 февруари 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в тример-потенциометри на основата на металокерамика (кермет) (Текст от значение за ЕИП. )

text:
               18.5.2018

               BG

               Официален вестник на Европейския съюз

               L 123/100

         ДЕЛЕГИРАНА ДИРЕКТИВА (ЕС) 2018/738 НА КОМИСИЯТА
   от 27 февруари 2018 година
   за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в тример-потенциометри на основата на металокерамика (кермет)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               Съгласно Директива 2011/65/ЕС държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               (2)

               Съгласно точка 34 от приложение III към Директива 2011/65/ЕС използването на олово в тример-потенциометри на основата на металокерамика (кермет) се освобождава от ограничението за употреба до 21 юли 2016 г. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5, параграф 5 от Директива 2011/65/ЕС.

               (3)

               Тример-потенциометрите са променливи съпротивления, които работят с плъзгач за регулиране на съпротивлението на веригата. Те се прилагат в широка гама от продукти, като например аудио-визуално оборудване, комуникационно оборудване, играчки и измервателни уреди, електрически домакински уреди. Те съдържат олово като оловен оксид в съпротивителни мастила, където то действа като свързващ агент.

               (4)

               Понастоящем не съществуват надеждни безоловни алтернативи, така че замяната на оловото все още е практически неосъществима от научна и техническа гледна точка.

               (5)

               Тъй като за съответните приложения от категории 1—7 и 10 няма достатъчно надеждни алтернативи на пазара, нито вероятност такива алтернативи да бъдат пуснати на пазара в близко бъдеще, срокът на действие до 21 юли 2021 г. е обоснован. За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               (6)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 30 юни 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 юли 2019 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 27 февруари 2018 година.

            За Комисията

            Председател

         Jean-Claude JUNCKER

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС точка 34 се заменя със следното:

                     „34

                     Олово в тример-потенциометри на основата на металокерамика (кермет)

                     Прилага се за всички категории; изтича на:

                                 —

                                 21 юли 2021 г. за категории 1—7 и 10;

                                 —

                                 21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                                 —

                                 21 юли 2023 г. за категория 8 — медицински изделия за инвитро диагностика;

                                 —

                                 21 юли 2024 г. за категория 9 — промишлени прибори за контрол и управление, и за категория 11.“


title: Делегирана директива (ЕС) 2019/170 на Комисията от 16 ноември 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в керамични диелектрични материали на основата на оловен титанат цирконат, използвани в определени кондензатори (Текст от значение за ЕИП.)

text:
                  5.2.2019

                  BG

                  Официален вестник на Европейския съюз

                  L 33/8

         ДЕЛЕГИРАНА ДИРЕКТИВА (ЕС) 2019/170 НА КОМИСИЯТА
         от 16 ноември 2018 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в керамични диелектрични материали на основата на оловен титанат цирконат, използвани в определени кондензатори
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     Съгласно Директива 2011/65/ЕС държавите членки са длъжни да гарантират, че електрическото и електронното оборудване, което е пуснато на пазара, не съдържа определени опасни вещества, изброени в приложение II към посочената директива. Това изискване не се прилага за приложенията, изброени в приложение III към Директива 2011/65/ЕС.

                     (2)

                     Различните категории електрическо и електронно оборудване, за които се прилага Директива 2011/65/ЕС (категории 1—11), са изброени в приложение I към посочената директива.

                     (3)

                     Оловото е ограничено вещество, изброено в приложение II към Директива 2011/65/ЕС. Използването на олово в керамични диелектрични материали на основата на оловен титанат цирконат, използвани в кондензатори, които са част от интегрални схеми или дискретни полупроводникови елементи обаче е освободено от ограничаването и понастоящем е включено във вписване по точка 7, буква в) - IV от приложение III към посочената директива. Датата на изтичане на освобождаването е 21 юли 2016 г.

                     (4)

                     Комисията получи заявление за подновяване на това освобождаване преди 21 януари 2015 г. в съответствие с член 5, параграф 5 от Директива 2011/65/ЕС. Освобождаването остава валидно докато не се приеме решение по това заявление.

                     (5)

                     В керамичните кондензатори, които са част от интегрални схеми или дискретни полупроводникови елементи, се използват диелектрични керамични материали на основата на керамика от оловен титанат цирконат. Оловосъдържащата керамика от оловен титанат цирконат предлага силно изразен пиезоелектричен ефект, висока диелектрична константа, пироелектрични свойства и сегнетоелектрични свойства.

                     (6)

                     Пълната замяна или отстраняване на оловото в такива кондензатори е практически неосъществима от научна и техническа гледна точка поради липсата на надеждни заместители. Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета (2). Поради това освобождаването за употреба на оловото в керамични диелектрични материали на основата на оловен титанат цирконат, използвани в кондензатори, които са част от интегрални схеми или дискретни полупроводникови елементи, следва да бъде продължено.

                     (7)

                     Тъй като за съответните приложения няма надеждни алтернативи, нито вероятност такива алтернативи да бъдат пуснати на пазара в близко бъдеще, освобождаването за категории 1—7 и 10 следва да бъде продължено за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

                     (8)

                     За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС. От съображения за яснота датите на изтичане на срока следва да бъдат добавени в приложение III към посочената директива.

                     (9)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 29 февруари 2020 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби, считано от 1 март 2020 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 16 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 174, 1.7.2011 г., стр. 88.

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС вписването по точка 7, буква в) - IV се заменя със следното:

                           „7, в) - IV

                           Олово в керамични диелектрични материали на основата на оловен титанат цирконат, използвани в кондензатори, които са част от интегрални схеми или дискретни полупроводникови елементи

                           Изтича на:

                                       —

                                       21 юли 2021 г. за категории 1—7 и 10;

                                       —

                                       21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                                       —

                                       21 юли 2023 г. за категория 8 — медицински изделия за инвитро диагностика;

                                       —

                                       21 юли 2024 г. за категория 9 — промишлени прибори за контрол и управление, и за категория 11.“


title: Делегирана директива (ЕС) 2018/741 на Комисията от 1 март 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като легиращ елемент за сплави на медта (Текст от значение за ЕИП. )

text:
               18.5.2018

               BG

               Официален вестник на Европейския съюз

               L 123/109

         ДЕЛЕГИРАНА ДИРЕКТИВА (ЕС) 2018/741 НА КОМИСИЯТА
   от 1 март 2018 година
   за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като легиращ елемент за сплави на медта
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               Съгласно Директива 2011/65/ЕС държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               (2)

               Съгласно точка 6, буква в) от приложение III към Директива 2011/65/ЕС използването на олово като легиращ елемент за сплави на медта с тегловно съдържание на олово до 4 % се освобождава от ограничението за употреба до 21 юли 2016 г. Комисията получи заявление за подновяване на освобождаването за категориите 1 — 7 и 10 преди 21 януари 2015 г. в съответствие с член 5, параграф 5 от Директива 2011/65/ЕС.

               (3)

               Оловото в сплави на медта действа като стружкочупач и смазка, придава на медните сплави благоприятна обработваемост чрез рязане и придава на завършения елемент други свойства, като например устойчивост на корозия.

               (4)

               Понастоящем алтернативите на медните сплави с тегловно съдържание на олово до 4 % не могат да бъдат определени като научно или технически приложими. Следователно е обосновано освобождаването да бъде подновено за срок от пет години след предходния срок на действие, за да може да се извърши задълбочено проучване на веригата на доставки.

               (5)

               За категории 1 — 7 и 10 освобождаването следва да бъде продължено до 21 юли 2021 г., за да може да се изготви цялостно проучване на веригата на доставки, така че по време на следващия преглед обхватът на освобождаването да се стесни. За категориите, различни от категории 1 — 7 и 10, съществуващото освобождаване е валидно през сроковете на действие, посочени в член 5, параграф 2 от Директива 2011/65/ЕС.

               (6)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 30 юни 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 юли 2019 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 1 март 2018 година.

            За Комисията

            Председател

         Jean-Claude JUNCKER

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС точка 6, буква в) се заменя със следното:

                     „6, в)

                     Медна сплав с тегловно съдържание на олово до 4 %

                     Изтича на:

                                 —

                                 21 юли 2021 г. за категории 1 — 7 и 10,

                                 —

                                 21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление,

                                 —

                                 21 юли 2023 г. за категория 8 — медицински изделия за инвитро диагностика,

                                 —

                                 21 юли 2024 г. за категория 9 — промишлени прибори за контрол и управление, и за категория 11.“


title: Делегирана директива (ЕС) 2018/742 на Комисията от 1 март 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за висока температура на топене (Текст от значение за ЕИП. )

text:
               18.5.2018

               BG

               Официален вестник на Европейския съюз

               L 123/112

         ДЕЛЕГИРАНА ДИРЕКТИВА (ЕС) 2018/742 НА КОМИСИЯТА
   от 1 март 2018 година
   за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за висока температура на топене
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               Съгласно Директива 2011/65/ЕС държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               (2)

               С настоящото освобождаване по точка 7, буква а) от приложение III към Директива 2011/65/ЕС се разрешава използването на олово в припой за висока температура на топене (т.е. сплави на оловото с 85 % или повече тегловно съдържание на олово) до 21 юли 2016 г. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5 параграф 5 от Директива 2011/65/ЕС.

               (3)

               Оловото придава на припоя свойства от решаващо значение, като висока точка на топене, електропроводимост, топлопроводност, пластичност, корозионна устойчивост, подходящо окисляване и мокреща способност.

               (4)

               Понастоящем заместването или отстраняването на оловото в припой за висока температура на топене е все още практически невъзможно от научна или техническа гледна точка. Също така на настоящия етап не е възможно обхватът на освобождаването да се стесни поради голямото разнообразие на съответните приложения.

               (5)

               Тъй като за съответните приложения от категории 1—7 и 10 понастоящем няма достатъчно надеждни алтернативи или вероятност такива алтернативи да бъдат пуснати на пазара в близко бъдеще, подновяването на освобождаването със срок на действие до 21 юли 2021 г. е обосновано, като несъществено разделяне на формулировката и по-кратък срок може да доведат до ненужна административна тежест за промишлеността. С цел да се избегне припокриване на обхватите на освобождаванията в приложение III към Директива 2011/65/ЕС, в предложената формулировка се изяснява, че приложения, обхванати от освобождаването по точка 24 (припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица), се изключват от освобождаването по точка 7, буква а). За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               (6)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 30 юни 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 юли 2019 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 1 март 2018 година.

            За Комисията

            Председател

         Jean-Claude JUNCKER

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС точка 7, буква а) се заменя със следното:

                     „7, а)

                     Олово в припой с висока температура на топене (т.е. сплави на оловото с 85 % или повече тегловно съдържание на олово)

                     Прилага се за категории 1—7 и 10 (с изключение на приложения, обхванати от точка 24 от настоящото приложение) и изтича на 21 юли 2021 г.
                     За категории 8 и 9, различни от медицински изделия за инвитро диагностика и промишлени прибори за контрол и управление, изтича на 21 юли 2021 г.
                     За категория 8 — медицински изделия за инвитро диагностика, изтича на 21 юли 2023 г.
                     За категория 9 — промишлени прибори за контрол и управление, и за категория 11 изтича на 21 юли 2024 г.“


title: Делегирана директива (ЕС) 2019/169 на Комисията от 16 ноември 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в керамичен диелектрик на определени кондензатори (Текст от значение за ЕИП.)

text:
                  5.2.2019

                  BG

                  Официален вестник на Европейския съюз

                  L 33/5

         ДЕЛЕГИРАНА ДИРЕКТИВА (ЕС) 2019/169 НА КОМИСИЯТА
         от 16 ноември 2018 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в керамичен диелектрик на определени кондензатори
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     Съгласно Директива 2011/65/ЕС държавите членки са длъжни да гарантират, че електрическото и електронното оборудване, което е пуснато на пазара, не съдържа определени опасни вещества, изброени в приложение II към посочената директива. Това изискване не се прилага за приложенията, изброени в приложение III към Директива 2011/65/ЕС.

                     (2)

                     Различните категории електрическо и електронно оборудване, за които се прилага Директива 2011/65/ЕС (категории 1—11), са изброени в приложение I към посочената директива.

                     (3)

                     Оловото е ограничено вещество, изброено в приложение II към Директива 2011/65/ЕС. Използването на олово в керамични диелектрици на кондензатори за номинално напрежение от 125 V AC или 250 V DC или по-високо обаче е освободено от ограничаването и понастоящем е включено във вписване по точка 7, буква в) - II от приложение III към посочената директива. Датата на изтичане на срока на това освобождаване за категории 1—7 и 10 беше 21 юли 2016 г.

                     (4)

                     Комисията получи заявление за подновяване на това освобождаване преди 21 януари 2015 г. в съответствие с член 5, параграф 5 от Директива 2011/65/ЕС. Освобождаването остава валидно докато не се приеме решение по това заявление.

                     (5)

                     Дискретните керамични кондензатори за номинално напрежение от 125 V AC или 250 V DC или по-високо притежават способност за съхранение и освобождаване на електрически заряди (електростатичен капацитет) и са включени във вериги за високо напрежение в широк спектър от електрическото и електронното оборудване. Те се използват във всички видове пазари и приложения, например в обществени инфраструктурни системи, автоматизация на промишлеността, проучвания на нефт и полезни изкопаеми, преобразуване на енергия, високоенергийни източници, електронни съобщения и медицински изделия.

                     (6)

                     Функцията на оловото в керамичния диелектрик е да се получи висока диелектрична константа при високо работно напрежение, висок капацитет за съхраняване на енергия (също и при високи температури), малка утечка при високо напрежение и малки загуби при високи стойности на тока, честотата и температурите.

                     (7)

                     Замяната или отстраняването на оловото все още са практически невъзможни от научна или техническа гледна точка за определени керамични кондензатори, поради липсата на надеждни заместители. Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета (2). Поради това освобождаването за използване на олово в керамичен диелектрик на кондензатори за номинално напрежение от 125 V AC или 250 V DC или по-високо следва да бъде продължено. От съображения за яснота в приложение III към Директива 2011/65/ЕС следва да бъде добавено, че заявленията, обхванати от вписванията по точка 7, буква в) - I и точка 7, буква в) - IV, се изключват от вписването по точка 7, буква в) - II.

                     (8)

                     Тъй като за съответните приложения няма надеждни алтернативи на разположение на пазара, освобождаването за категории 1—7 и 10 следва да бъде продължено за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

                     (9)

                     За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС. От съображения за яснота датите на изтичане на срока следва да бъдат добавени в приложение III към посочената директива.

                     (10)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 29 февруари 2020 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби, считано от 1 март 2020 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 16 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 174, 1.7.2011 г., стр. 88.

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС вписването по точка 7, буква в) - II се заменя със следното:

                           „7, в) - II

                           Олово в керамичен диелектрик на кондензатори за номинално напрежение от 125 V AC или 250 V DC, или по-високо

                           Не се прилага за приложенията, обхванати от точка 7, буква в) - I и точка 7, буква в) - IV от настоящото приложение.
                           Изтича на:

                                       —

                                       21 юли 2021 г. за категории 1—7 и 10;

                                       —

                                       21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                                       —

                                       21 юли 2023 г. за категория 8 — медицински изделия за инвитро диагностика;

                                       —

                                       21 юли 2024 г. за категория 9 — промишлени прибори за контрол и управление, и за категория 11.“


title: Делегирана директива (ЕС) 2019/171 на Комисията от 16 ноември 2018 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на кадмий и съединенията му в електрически контакти (Текст от значение за ЕИП.)

text:
                  5.2.2019

                  BG

                  Официален вестник на Европейския съюз

                  L 33/11

         ДЕЛЕГИРАНА ДИРЕКТИВА (ЕС) 2019/171 НА КОМИСИЯТА
         от 16 ноември 2018 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на кадмий и съединенията му в електрически контакти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     Съгласно Директива 2011/65/ЕС държавите членки са длъжни да гарантират, че електрическото и електронното оборудване, което е пуснато на пазара, не съдържа определени опасни вещества, изброени в приложение II към посочената директива. Това изискване не се прилага за приложенията, изброени в приложение III към Директива 2011/65/ЕС.

                     (2)

                     Различните категории електрическо и електронно оборудване, за които се прилага Директива 2011/65/ЕС (категории 1—11), са изброени в приложение I към посочената директива.

                     (3)

                     Кадмият е ограничено вещество, изброено в приложение II към Директива 2011/65/ЕС. Използването на кадмий и съединенията му в електрически контакти обаче е освободено от ограничаването и понастоящем е включено във вписване по точка 8, буква б) от приложение III към посочената директива. Датата на изтичане на срока на това освобождаване за категории 1—7 и 10 беше 21 юли 2016 г.

                     (4)

                     Комисията получи заявление за подновяване на това освобождаване преди 21 януари 2015 г. в съответствие с член 5, параграф 5 от Директива 2011/65/ЕС. Освобождаването остава валидно докато не се приеме решение по това заявление.

                     (5)

                     Материалите за електрически контакти, съдържащи кадмий, се използват в много електромеханични устройства като елементи, които могат да провеждат ток спорадично през контактните повърхности. Въпросните устройства са по-специално за комутация на електродвигатели, релета и контактори, прекъсвачи за електрически инструменти, прекъсвачи за комутационно оборудване, силови агрегати, датчици за заетост/закъснение във времето и контролни табла за осветление.

                     (6)

                     Кадмият в електрическите контакти осигурява изключително важни свойства, като например повишени показатели, дъгогасене, повишена проводимост, по-малка ерозия на контактите и относително лесно производство в сравнение с алтернативите.

                     (7)

                     За определени приложения, обхванати от настоящото освобождаване, замяната или отстраняването на кадмия все още са научно и технически неприложими поради липсата на надеждни заместители, или е необходимо повече време, за да се гарантира надеждността на наличните заместители. Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета (2). Поради това то следва да бъде продължено за тези конкретни приложения.

                     (8)

                     За всички други приложения, които понастоящем са обхванати от освобождението, условията за продължаване не са изпълнени. Освобождаване за тези приложения следва да продължи да се прилага в продължение на 12 месеца след датата на влизане в сила на настоящата делегирана директива в съответствие с член 5, параграф 6 от Директива 2011/65/ЕС.

                     (9)

                     Тъй като за приложенията, за които се отнася посоченото продължение, няма надеждни алтернативи на разположение на пазара, или е необходимо повече време, за да се гарантира надеждността на такива алтернативи, освобождаването за тези приложения следва да бъде продължено за категории 1—7 и 10 за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

                     (10)

                     За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС. От съображения за яснота датите на изтичане на срока следва да бъдат добавени в приложение III към посочената директива.

                     (11)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 29 февруари 2020 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби, считано от 1 март 2020 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 16 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 174, 1.7.2011 г., стр. 88.

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС вписването по точка 8, буква б) се заменя със следното:

                           „8, б)

                           Кадмий и съединенията му в електрически контакти

                           Прилага се за категории 8, 9 и 11 и изтича на:

                                       —

                                       21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                                       —

                                       21 юли 2023 г. за категория 8 — медицински изделия за инвитро диагностика;

                                       —

                                       21 юли 2024 г. за категория 9 — промишлени прибори за контрол и управление, и за категория 11.

                           8, б) - I

                           Кадмий и съединенията му в електрически контакти, използвани в:

                                       —

                                       прекъсвачи;

                                       —

                                       терморегулатори;

                                       —

                                       топлинни защити за електродвигатели (с изключение на херметични топлинни защити за електродвигатели);

                                       —

                                       прекъсвачи за променлив ток, разчетени за мощност:

                                                   —

                                                   6 A и повече при 250 V AC и повече; или

                                                   —

                                                   12 A и повече при 125 V AC и повече;

                                       —

                                       прекъсвачи за постоянен ток, разчетени за 20 A и повече при 18 V DC и повече; както и

                                       —

                                       прекъсвачи за честота на захранващото напрежение ≥ 200 Hz.

                           Прилага се за категории 1—7 и 10 и изтича на 21 юли 2021 г.“